Document ID: 31992R3667

ΚΑΝΟΝΙΣΜΟΣ (ΕΟΚ) αριθ. 3667/92 ΤΗΣ ΕΠΙΤΡΟΠΗΣ της 18ης Δεκεμβρίου 1992 για την τροποποίση του κανονισμού (ΕΟΚ) αριθ. 1840/92 όσον αφορά την προθεσμία για την ανακοίνωση στην Επιτροπή των ποσοτήτων των προϊόντων για τα οποία έγιναν παραδεκτές οι αιτήσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 525/92 του Συμβουλίου της 25ης Φεβρουαρίου 1992 για την προσωρινή αντιστάθμιση των επιπτώσεων της υφισταμένης κατάστασης της Γιουγκοσλαβίας στις μεταφορές ορισμένων νωπών οπωροκηπευτικών προέλευσης Ελλάδας (1), και ιδίως το άρθρο 4,
Εκτιμώντας:
ότι, βάσει του κανονισμού (ΕΟΚ) αριθ. 1804/92 της Επιτροπής (2) για τις λεπτομέρειες εφαρμογής του κανονισμού (ΕΟΚ) αριθ. 525/92, η προθεσμία ανακοινώσεως στην Επιτροπή των συνολικών ποσοτήτων των προϊόντων για τα οποία έγιναν παραδεκτές οι αιτήσεις που προβλέπεται στο άρθρο 3 είναι δύο μήνες- ότι, με την προθεσμία αυτή, δεν μπορεί η αρμόδια ελληνική αρχή να διασφαλίσει τους αναγκαίους ελέγχους και, συνεπώς, θα πρέπει να παραταθεί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 του κανονισμού (ΕΟΚ) αριθ. 1840/92 οι όροι "Το αγρότερο δύο μήνες μετά" αντικαθίστανται από τους όρους "Το αργότερο τέσσερις μήνες μετά".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1992.

Labels: 8
3
17
18